Anna Gavalda

Anna Gavalda (født 9. desember 1970 i Boulogne-Billancourt) er en fransk journalist og forfatter.

Hun debuterte i 1999 med novellesamlinga Je voudrais que quelqu'un m'attende quelque part, som ble både en kritiker- og salgssuksess. Novellene er oversatt til en lang rekke språk. Gavaldas første roman Je L'Aimais kom i 2002. Her bruker hun erfaringer fra sitt eget ekteskap.

Romanen Ensemble c'est tout fra 2004 handler om fire personer i en boligblokk; en kunstner som arbeider som vaskehjelp om natta, en ung og utilpass aristokrat, en kokk og en eldre kvinne. Boka ble en bestselger i Frankrike, og er oversatt til mange språk. Romanen ble i 2007 filmatisert med blant annet Claude Berri, Audrey Tautou, Guillaume Canet og Laurent Stocker. 

Anna Gavalda bor i dag med sine to barn i den vesle byen Melun sør for Paris. Foruten å skrive skjønnlitteratur er hun fast bidragsyter til magasinet Elle.

Bibliografi (utvalg) 
 Je voudrais que quelqu'un m'attende quelque part (1999)
 35 kilos d'espoir (2002)
 Je l'aimais (2002)
 Ensemble, c'est tout (2005)
 La Consolante (2008)
 L'échappée belle (2009)

Oversettelser til norsk

Referanser

Eksterne lenker 
 
 
 
  Omtale på Samlagets nettsider

Franske forfattere
Personer fra Boulogne-Billancourt